Avûkatanê Buroyê Huqûqî yê Asrinî waşt ke rîyê vîrusê Korona ra wa semedê Rayberê Şarê Kurdî Abdullah Ocalan, Hamîlî Yildirim, Omer Hayrî Konar û Veysî Aktaşî tedbîrî bêrê girewtene û derheqê nê tedbîran de zanayîş bidîyo înan. Reyna goreyê şertanê Korona waşt ke pêvînayîş bikerê yan zî telfefon de qisey bikerê. Muracatê Avûkatan hetê Serdozgerîya Komare ya Bursa ameybî redkerdene.
Avûkatanê Buroyê Huqûqî yê Asrinî ra vûkate Razîye Turgut da pêhesnayene ke înan vera qerarê redkerdişê waştişanê înan vejîyayî ke no goreyê huqûqî nîyo û nê vatî:  ''Muwekîle ma yê ke Îmrali de yê tayînan de nêweşîyê kronîkî estê ke nêeşkenê nefes bigêrê. Ganî semedê muwekîlanê ma vera Korona tedbîrê zixmî bêrê girewtene û derheqê naye de zî zanayîş bidîyo ma keyeyanê tepişteyan. Ma sey avûkatan keyeyanê tepişteyan waşt ke heqê telefonî bişuxulnê na no zî ame redkerdene. Semedê redkerdişê muracatî ame vatene ke 13ê sibata 2020î de derheqê muwekîlanê ma de heta şeş mengan qerarê astenkerdişî ameyo dayene.
Pîya bi nê qerarî  ma bîyî hayîdarê ke vera nê qerarî teberê Birzê Ocalanî de hîrê muvekîlanê ma yê bînan îtîraz kerdo.  Qerar dereheqê Konar û Yildirimî de bîyo qetî la ê derehqê Aktaşî hema nêameyo netîcekerdene. La dereheqê nê bîyayîşan de zanayîş nêdîyayo ma. Heqê muwekîlanê ma yê pawitişî destê ra ameyo girewtene û heqê hukmkerdişê edîlî ameyo binpaykerdene. Goreyê madeyê 42ine yê qanûnê îfazî tewr zaf hîrê aşmî astengkerdişê dîyayîşî eşkeno bêro dayene la înan qerarê şeş aşman girewto. Bi nê kerdişan reyna ame romojnayene ke goreyê qerarê CPTyî yê derheqê Îmralî de zî nêno têgêrayene. Ma vera na bêhuqûqîye 13ê nîsane de îtaraz kerd.''
